Nyhrox

Emil August Bergquist Pedersen (født 8. september 2002 i Tønsberg), kjent under pseudonymet Nyhrox, er en norsk e-sportsutøver for 00 NATION. Han ble verdensmester i Fortnite i øvelsen Duo sammen med David Wang, kjent som spilleren «aqua», under VM i Fortnite 2019.

Bakgrunn 
Bergquist ble introdusert til Fortnite i 2018. Han vant halvannen million dollar i Fortnite-VM i 2019 som fant sted 26. til 28. juli 2019 i Arthur Ashe Stadium i Flushing, sammen med David Wang, kjent som spilleren «aqua».

Karriere 
Noen måneder etter å ha vunnet verdensmesterskapet signerte Nyhrox kontrakt med den tyske fotballspilleren Mezut Özil og hans team M10 Esports. Nyhrox forlot M10 til fordel for Nordavind i mars 2021.

I 2021 ble han UNICEF Norge Youth Advocate. Han jobber for å øke voksnes bevissthet når det gjelder hvordan barn og unge lever i sin digitale verden og hva de trenger av støtte og tilrettelegging fra voksne.

Bergquist delte ut prisen «Årets trener» under Idrettsgallaen 2020 sammen med Joachim Haraldsen. Det var altså første gangen e-sport ble representert på Idrettsgallen i noen form.

Bergquist var med i NRK TV-serien Gamerne, som følger hverdagen til noen av Norges beste e-sportsutøvere. Han var også med i dokumentarserien Enter e-sport på samme kanal.

Filmografi

Referanser

Eksterne lenker 
 
  Nyhrox på Fortnite Esports Wiki
 

Personer fra Tønsberg kommune
Verdensmestere
Nordmenn kjent via pseudonym
Norske e-sportsutøvere